CELEX: 32018D0716
Language: et
Date: 2018-05-14 00:00:00
Title: Nõukogu otsus (ÜVJP) 2018/716, 14. mai 2018, millega muudetakse otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja pikendatakse selle kehtivust

16.5.2018   
               
               
                  ET
               
               
                  Euroopa Liidu Teataja
               
               
                  L 120/8
               
            NÕUKOGU OTSUS (ÜVJP) 2018/716,
      14. mai 2018,
      millega muudetakse otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja pikendatakse selle kehtivust
      EUROOPA LIIDU NÕUKOGU,
      võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
      võttes arvesse liidu välisasjade ja julgeolekupoliitika kõrge esindaja ettepanekut
      ning arvestades järgmist:
      
                  (1)
               
               
                  Nõukogu võttis 17. jaanuaril 2013 vastu otsuse 2013/34/ÜVJP, (1) mis käsitleb Mali relvajõudude väljaõppe toetamiseks läbiviidavat ELi sõjalist missiooni (EUTM Mali).
               
            
                  (2)
               
               
                  Nõukogu võttis 18. veebruaril 2013 vastu otsuse 2013/87/ÜVJP (2) EUTM Mali käivitamise kohta.
               
            
                  (3)
               
               
                  Nõukogu võttis 23. märtsil 2016 vastu otsuse (ÜVJP) 2016/446, (3) millega kohandatakse ja pikendatakse EUTM Mali volitusi ja kehtestatakse selle lähtesumma kuni 18. maini 2018.
               
            
                  (4)
               
               
                  Poliitika- ja julgeolekukomitee soovitas pärast missiooni strateegilist läbivaatamist muuta EUTM Mali volitusi ja pikendada neid kuni 18. maini 2020.
               
            
                  (5)
               
               
                  Samuti tuleb kehtestada EUTM Mali tegevusega seotud kulutuste katmiseks ette nähtud lähtesumma ajavahemikuks 19. maist 2018 kuni 18. maini 2020.
               
            
                  (6)
               
               
                  Otsust 2013/34/ÜVJP tuleks seetõttu vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Otsust 2013/34/ÜVJP muudetakse järgmiselt.
      
                  1)
               
               
                  Artiklit 1 muudetakse järgmiselt:
                  
                              a)
                           
                           
                              lõikesse 1 lisatakse järgmine lause:
                              „Lisaks toetab EUTM Mali G5 Saheli ühendvägede kasutuselevõttu peakorteris.“;
                           
                        
                              b)
                           
                           
                              lõige 2 asendatakse järgmisega:
                              „2.   EUTM Mali eesmärk on reageerida Mali relvajõudude ja G5 Saheli ühendvägede operatiivvajadustele, pakkudes järgmist:
                              
                                          a)
                                       
                                       
                                          Mali relvajõudude väljaõppe toetamine ja nende nõustamine, sealhulgas piirkondades toimuva detsentraliseeritud tegevuste kaudu, samuti hariduse toetamine rahvusvahelise humanitaarõiguse, tsiviilelanike kaitse ja inimõiguste valdkonnas;
                                       
                                    
                                          b)
                                       
                                       
                                          rahulepingu raames läbiviidava desarmeerimis-, demobiliseerimis- ja taasintegreerimisprotsessi toetamine Mali taotlusel ja koordineerides MINUSMAga, korraldades õppusi, et hõlbustada Mali kaasavate relvajõudude ümberkorraldamist;
                                       
                                    
                                          c)
                                       
                                       
                                          G5 Saheli protsessi toetamine sihtotstarbelise nõustamise ja väljaõppe toetamise kaudu, et võtta kasutusele G5 Saheli ühendväed.“
                                       
                                    
                        
            
                  2)
               
               
                  Artikli 10 lõige 2 asendatakse järgmisega:
                  „2.   EUTM Mali ühiste kulude lähtesumma ajavahemikuks 19. maist 2018 kuni 18. maini 2020 on 59 743 047,00 eurot. Nõukogu otsuse (ÜVJP) 2015/528 (*1) artikli 25 lõikes 1 osutatud lähtesumma protsent on 0 % ja nimetatud otsuse artikli 34 lõikes 3 osutatud kulukohustuste protsent on 30 %.
                  
                     (*1)  Nõukogu 27. märtsi 2015. aasta otsus (ÜVJP) 2015/528, millega luuakse mehhanism Euroopa Liidu sõjalise või kaitsepoliitilise tähendusega operatsioonide ühiste kulude rahastamise haldamiseks (Athena) ja tunnistatakse kehtetuks otsus 2011/871/ÜVJP (ELT L 84, 28.3.2015, lk 39).“"
						
               
            
                  3)
               
               
                  Artikli 12 lõige 2 asendatakse järgmisega:
                  „2.   EUTM Mali volitused lõppevad 18. mail 2020.“
               
            Artikkel 2
      Käesolev otsus jõustub selle vastuvõtmise päeval.
      
         Brüssel, 14. mai 2018
         
            
               Nõukogu nimel
            
            
               eesistuja
            
            E. ZAHARIEVA
         
      
      
         (1)  Nõukogu 17. jaanuari 2013. aasta otsus 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali) (ELT L 14, 18.1.2013, lk 19).
      
         (2)  Nõukogu 18. veebruari 2013. aasta otsus 2013/87/ÜVJP Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) käivitamise kohta (ELT L 46, 19.2.2013, lk 27).
      
         (3)  Nõukogu 23. märtsi 2016. aasta otsus (ÜVJP) 2016/446, millega muudetakse otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja pikendatakse selle kehtivust (ELT L 78, 24.3.2016, lk 74).